《东山吟》
宋代·张方平

我思古人兮，有东晋太傅谢公者其庶几。英才乃是孔明辈，风流更觉茂弘卑。

东山游兮不归，妓携手兮嬉嬉。晚年拂剑兮一起，为苍生兮安国危。

笑言指挥兮八千师，氐秦百万兮溃而夷。朝之君臣兮犹燕巢于幕上，公对枰兮解颐。

吁嗟公之车兮逢白鸡而遽止，青山空兮已而。

作者简介：（1007—1091）应天宋城人，字安道，号乐全居士。仁宗景祐元年举茂才异等科，复中贤良方正科。历知昆山县，通判睦州。西夏入犯，上平戎十策。历知谏院，论建甚多，主与西夏讲和。累进翰林学士，拜御史中丞，改三司使。出知数州府。英宗治平中召拜翰林学士承旨。神宗即位，拜参知政事，反对任用王安石，极论新法之害。以太子少师致仕。既告老，而论事益切，于用兵、起狱尤反复言之。卒谥文定。有《乐全集》。